
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00066/2014-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

О Д Л У К У

о акредитацији студијског програма
Утврђује се да МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ са седиштем у Парк шума Краљевица бб, ЗАЈЕЧАР, ПИБ: 101334907, Матични број: 17180657,  испуњава прописане стандарде за акредитацију студијског програма ОАС - БИЗНИС И МЕНАЏМЕНТ у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ са седиштем у Парк шума Краљевица бб, ЗАЈЕЧАР, је дана 15.01.2014. године поднела захтев за акредитацију студијског програма ОАС - БИЗНИС И МЕНАЏМЕНТ у оквиру поља друштвено-хуманистичких наука под бројем 612-00-00066/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ и предлог одлуке, достављени су Комисији за акредитацију и проверу квалитета.
Структура и садржај студијског програма, основних академских студија менаџмента су у складу са Законом о високом образовању Републике Србије,  Стандардима и Препорукама и допунским упутствима за припрему документације за акредитацију и има све законом предвиђене елементе. Основне  академске студије менаџмента трају четири године   и обухватају укупно најмање 240 ЕСПБ. Број бодова по предметима одређен је у складу са потребним временом које студент утроши на све облике  активне наставе, предиспитне обавезе и индивидуално учење да би успешно савладао градиво на предмету. Четворогодишње основне академске студије – бизнис и  менаџмент обухватају 28 успешно положена предмета (по седам на свакој години), од чега је 24 са листе обавезних, а четири са листе од 10 изборних предмета. На свакој години студија, студенти су обавезни да положе по један изборни предмет. Студије се завршавају израдом и успешном одбраном Дипломског рада. 

Завршетком основних академских студија – бизнис и менаџмент, стиче се стручни назив: дипломирани менаџер. Студијски програм је у сагласности са свим законима и подзаконима из области високог образовања и садржи све елемента. Има предвиђени број ЕСПБ.

Сврха студијског програма је образовање дипломираних менаџера  за којима у привреди, услужним делатностима, финансијском  и јавном сектору у нашој земљи постоји изразито велика потреба.  Способност ефикасног управљања савременим предузећем у глобалном политичком, привредном, друштвеном и пословном окружењу је од кључног значаја за укључивање Србије у Европску унију. Сврха је  јасно и недвосмислено формулисана и у складу је са основним задацима и циљевима установе.

Циљеви студијског програма су јасно формулисани а основни циљ овог програма је да студенте уведе у широки спектар теоријских и практичних принципа бизниса и менаџмента. Студенти ће моћи да схвате кључне функције менаџмента, а имаће и могућности да примене основне менаџерске вештине. Савладавањем студијског програма основних академских студија - бизнис и менаџмент, студент стиче опште способности за анализу, синтезу и предвиђање могућих решења пословних проблема са одговарајућим последицама. 

Овим студијским програмом се обезбеђују компетенције тј. оспособљеност за примену менаџмент знања на микро и макро нивоу, спровођење свих менаџмент активности за решавање менаџмент проблема са могућношћу усмеравања на специфична менаџмент подручја. У структуру наставног програма на адекватан начин су заступњене наставне јединице. Обавезни и изборни предмети представљају са једне стране детерминанту, а са друге стране допуштају слободу избора.

Структура курикулума обухвата опис предмета са називом, типом предмета, Спецификација  предмета, детаљно су дати подаци о  имену наставника, циљу курса са очекиваним исходима, знањима и компетенцијама,  предусловима   за   похађање   предмета,   садржају предмета,  препорученој литератури, методама извођења наставе, начином провере знања и оцењивања.

Програм је  целовит и нуди студентима савремена научна и стручна знања из области бизниса и менаџмента.Студијски програм је усклађен са савременим сличним светским студијским програмима бизниас и менаџмента. Увидом у предмете и области изучавања који су суштина других програма на овом Факултету, јасно је да је програм усаглашен са другим програмима на истој установи. Програм је усклађен са три акредитована програма иностраних високошколских установа, признатих универзитета.

Факултет за менаџмент у Зајечару планира да на прву годину основних академских студија упише 50 студената. Услов је да су кандидати завршили средње образовање у четворогодишњем трајању. Укупан број студената на свим студијским програмима и годинама студија усклађен је са кадровким и просторним могућностима Факултета, односно у складује  са прописаним стандардима за акредитацију. Потенцијални кандидати  полажу пријемни испит из теста склоности ка економији и менаџменту и теста мотивације. За сваку генерацију Факултет штампа Приручник за полагање пријемног испита и организује бесплатну припремну наставу. Пријемни испит и рангирање кандидата за упис спроводи Комисија за упис студената која је формирана одлуком Наставно-научног и сачињава је пет чланова. Упис студената у прву годину основних академских студија врши се са ранг листе пријављених кандидата, која се сачињава на основу збира броја бодова које кандидати стичу по основу успеха у средњој школи и броја бодова које стичу по основу успеха остварених на пријемном испиту. Максималан број бодова који кандидат може да стекне по оба основа износи 100,(успех из средње школе носи максимум 40, а успех на пријемном испиту максимум 60 бодова). Минимално потребан број стечених бодова за упис износи 30.  

Број бодова јесте утрвђен по предметима и то на основу радног оптерећења студената у савлађивању градива из одређеног предмета (часови активне наставе и индивидуално проведено време у раду у испуњавању предиспитних обавеза и припреми и полагању завршног испита.  Овај број је дефинисан на основу јединствене методологије утврђене у Правилнику о организацији наставе и полагању испита на Мегатренд универзитету и Факултету за менаџмент у Зајечару. Број бодова није директно пропорционалан броју часова проведених у активној настави. Успешност студената у савлађивању градива из одређеног предмета континуирано се прати. Тај процес спроводи предметни наставник и сарадник током наставе а тај успех изражава одређеним бројем поена. Максималан број поена који студент може да стекне на одређеном предмету је 100 (оцена 10). Студент стиче поене на предмету кроз рад у активној настави (предавања и вежбе) и испуњавањем предвиђених предиспитних обавеза а на крају полаже завршни испит. Минимални број поена који студент може да стекне испуњавањем предиспитних обавеза  током наставе је 30, а максимални 70 (а то је у складу са јединственом методологијом утврђеној у Правилнику о организацији наставе и полагању испита на Мегатренд универзитету и Факултету за менаџмент у Зајечару. 

Број наставника  довољан да покрије укупан број часова наставе на студијском програму који установа реализује ,тако да наставник остварује просечно до 80 часова активне наставе, годишње, односно 6 часова недељно а да при томе ангажовање по појединачном наставнику није веће од 12 часова активне наставе недељно. 92,40% предмета је поверено наставницима са пуним радним временом. Број сарадника довољан да покрије укупан број часова наставе на студијском програму а просечно оптерећење сарадника на установи је 8,722.

Научн и стручне квалификације наставника и задужења у настави приказује квалификације наставног особља. Позитивано се издваја редован професор Паунковић Џејн, који има 21 рад на SCI (SSCI) листи. Као позитивни примери који прате овај тренд су Ивановић Иван (11 радова на SCI (SSCI)) и Станимирвић Јован (7 радова на SCI (SSCI)). Неколико професора имају по два евентуално три рада на овим листама. Величина група за предавања и вежбе одговара Допуни стандарда за акредитацију студијских програма у оквиру одређеног образовно научног поља. Распоредом наставе и бројем група, сваком студенту је обезбеђено место у одговарајућем простору.

У седишту факултета површина за извођење наставе је 481,01 м2. Поред простора у седишту факултета, обезбеђен је и додатни простор за извођење наставе од 230 м2 , у згради Социјалистичке партије Србије,о чему је дат уговор о закупу у прилогу. Распоредом часова активне наставе предвиђен је рад од 9.00 до 21.00. часова односно извођење наставе по сменама. Број студената на свим студијским програмима  је 590 а на овом програму 50 студената. Бруто  површина задовољава стандард (3,3м2 / студ). Обезбеђен је одговарајући простор за извођење наставе. Установа је обезбедила амфитеатре, учионице, лабораторије и потребне просторије за извођење наставе, као и библиотечки простор и читаоницу, у складу са потребама  образовног процеса образовно-научног поља. Установа је обезбедила одговарајући радни простор за наставнике и сараднике а наставном особљу омогућено је коришћење бежичног интернета. Обезбеђена је потребна техничка опрема за савремено извођење наставе. Информатичка лабораторија има 20 места и доступна студентима   од 09 до 20 часова, сваког радног дана. Свака слушаоница опремљена је основним средствима за извођење наставе (табла, рачунар и пројектор). 

Библиотечки ресурси износе  3670 библиотече јединице, односно је 815 уџбеника и 2474  наслова стручне литературе, од чега је 678 у референтној збирци. Установа је претплаћена на 268 наслова, релевaнтних за студије менаџмента и економије.  Библиотека располаже са најмање пет примерака сваког препорученог основног и допунског уџбеника. За сва 24 обавезна предмета постоје основни уџбеници. 

Контрола квалитета студијског програма ОАС Бизнис и  менаџмент спроводи се редовно и систематично, кроз самовредновање и спољашњу проверу квалитета. Политика квалитета Факултета, je део пословне политике Мегатренд универзитета. Самовредновање се спроводи сваке треће године. Комисију за обезбеђење и контролу квалитета чине представници наставног особља, ненаставног особља и представници студената.

Факултет за менаџмент Зајечар, Мегатренд универзитет Београд нема организоване студијске програме на даљину.

Основни квантитативни подаци о студијском програму су:

1. Назив дипломе: дипломирани менаџер
2. Трајање програма= 4 године (осам семестара) 
3. Број ЕСПБ бодова=240 
4. Број студената који се уписује на прву годину= 50 
5. Проценти предмета по категоријама  за ОАС и ОСС програме  (АО=13.52%, ТМ=19.57%, НС=37.72% и СA=29.18%),   
6. Проценат изборности на програму= 20.42 / 27.92%  
7. Број наставника на студијском програму= 20 
8. Број наставника са пуним радним временом = 19
9. Број сарадника на студијском програму= 13
10. Број сарадника са пуним радним временом=13  
11. Просечно оптерећење наставника на програму= 1,73
12. Просечно оптерећење наставника на установи=5.86  
13. Просечно оптерећење сарадника на програму=2,67
14. Просечно оптерећење сарадника на установи=8.72  
15. Проценат наставе на програму коју држе наставници са пуним радним временом= 100% 
16. Број библиотечких јединица релевантних за студијски програм =  294 
17. Минимални број квадрата бруто простора у установи=1180м2 
18. Простор за извођење наставена програму=481,01 м2
19. Бруто простор у установи=1714,73+230,00 м2  
20. Просечан бруто простор по студенту= 1945 / 590=3,30
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ  за студијски програм ОАС - БИЗНИС И МЕНАЏМЕНТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ са седиштем у Парк шума Краљевица бб, ЗАЈЕЧАР, ПИБ: 101334907, Матични број: 17180657, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС - БИЗНИС И МЕНАЏМЕНТ у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-00066/2014-04
Београд, 23.01.2015. године


	ПРЕДСЕДНИК

Проф. др  Ендре Пап



